VGI เผยกำไร Q1/58 ลดลง 27% จ่อปันผล 0.025 บ./หุ้น
VGI เผยงบฯ Q1/58 กำไรลดลง 27% มาที่ 837.58 พันลบ. เตรียมแจกปันผล 0.025 บ./หุ้น XD วันที่ 10 ก.ค.58 กำหนดจ่ายปันผล 29 ก.ค.นี้
7 พ.ค. 2558

บริษัท วี จี ไอ โกลบอล มีเดีย จำกัด (มหาชน) หรือ VGI รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 837.58 ล้านบาท หรือมีกำไรสุทธิ 0.12 บาทต่อหุ้น ลดลง 27% จากช่วงเดียวกันของปีก่อนที่มีกำไรสุทธิ 1.15 พันล้านบาท หรือมีกำไรสุทธิ 0.17 บาทต่อหุ้น
ทั้งนี้ผลการดำเนินงานดังกล่าวที่ลดลง เนื่องจากรายได้จากการบริการลดลง สาเหตุหลักมาจากรายได้จากธุรกิจโมเดิร์นเทรดที่ลดลงอย่างมีนัยสำคัญ เนื่องจากได้รับผลกระทบในช่วงครึ่งปีหลังที่สัญญาบริหารสื่อในห้ำงเทสโก้ โลตัส ทยอยสิ้นสุดลง
นอกจากนี้ ได้ประกาศจ่ายปันผลงวดดำเนินงานวันที่ 1 ก.ย. 2557 ถึงวันที่ 31 มี.ค. 2558 เป็นเงินสดจำนวน 0.025 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 10 ก.ค. 2558 และกำหนดจ่ายเงินปันผลในวันที่ 29 ก.ค. 2558
 
 